**ЦЕНТАР ЗА СОЦИЈАЛНИ РАД „УЖИЦЕ“ У УЖИЦУ**

Број: 0222-97/4

Датум: 14.06.2019.година

Ужице

**ПОЗИВ ЗА ПОДНОШЕЊЕ ПОНУДА**

На основу члана 39, 52. став 1, 60. Закона о јавним набавкама (''Службени гласник РС'' број 124/12,14/2015,68/2015), члана 6. Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС“, број 86/2015), Одлуке о покретању поступка јавне набавке мале вредности број 12/2019 – изградња потпорног зида број: 0222-97/1 од 13.06.2019. године, Центар за социјални рад „Ужице“ позива понуђаче да поднесу своју писмену понуду, за јавну набавку мале вредности број 12/2019- изградња потпорног зида, у складу са конкурсном документацијом.

**ВРСТА ПОСТУПКА и број набавке из плана јавних набавки:**

Јавна набавка мале вредности : ЈНМВ бр. 12/2019.

Поступак се спроводи ради закључења уговора о јавној набавци.

**ПРЕДМЕТ ЈАВНЕ НАБАВКЕ** и **ОРН :**

**Радови** **– Изградња потпорног зида - ОРН – 45262620 потпорни зид -**

**Јавна набавка није обликована по партијама.**

Понуда мора бити припремљена и поднета у складу са позивом и Конкурсном документацијом.

Критеријум за доделу уговора је **најнижа понуђена цена**.

Заинтересовани понуђачи могу преузети Конкурсну документацију на Порталу јавних набавки интернет адреса <http://portal.ujn.gov.rs>,

Сва обавештења везана за предметну јавну набавку (обавештење о продужењу рока за подношење понуда, обавештење о изменама или допунама конкурсне документације, обавештење о додатним информацијама, појашњењима или одговорима на питања понуђача и сл.), Наручилац ће благовремено објављивати на Порталу јавних набавки.

Наручилац не сноси одговорност уколико понуђач нема сазнања о објављеним документима на Порталу за јавне набавке из претходног става.

Врста и опис предмета јавне набавке саставни су део конкурсне документације

**ПОДНОШЕЊЕ ПОНУДА**

Право учешћа имају сва заинтересована лица која испуњавају обавезне услове из члана 75. став 1. Закона о јавним набавкама. Испуњеност наведених услова понуђач доказује на начин предвиђен чланом 77. Закона о јавним набавкама. Услови које сваки понуђач треба да испуни као и начин на који се доказује испуњеност услова су ближе одређени конкурсном документацијом. Испуњеност услова понуђачи доказују достављањем докумената наведених у конкурсној документацији.

Понуда која није сачињена према датом обрасцу неће се узети у разматрање.

Понуда се подноси непосредно или путем поште .

Понуду доставити у затвореној коверти, на адресу наручиоца: **Центар за социјални рад „Ужице“, Видовданска 32а, 31000 Ужице.**

На предњој страни коверте назначити – ''Понуда за јавну набавку мале вредности број 12/2019.изградња потпорног зида - НЕ ОТВАРАТИ'''**,** a на полеђини коверте пун назив и адресу понуђача, број телефона и име и презиме овлашћеног лица за контакт.

Понуђач подноси понуду у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара, а наручилац ће на коверти односно кутији у којој се понуда налази обележити време пријема и евидентирати број и датум понуде према редоследу приспећа. Уколико је понуда достављена непосредно наручилац предаје понуђачу потврду пријема понуде.

У случају да понуду подноси група понуђача, на коверти/кутији је потребно назначити да се ради о групи понуђача и навести називе и адресу свих учесника у заједничкој понуди.

Било би пожељно да сва документа у понуди буду повезана траком у целину и запечаћена, тако да се не могу накнадно убацивати, одстрањивати или замењивати појединачни листови*.*

Понуда мора бити сачињена на **преузетом оригиналном обрасцу конкурсне документације**, мора бити јасна и недвосмислена, откуцана или читко написана неизбрисивим мастилом, оверена печатом и потписана од стране овлашћеног лица понуђача, са свим прилозима који представљају саставни део документације.

Понуђач може да поднесе само једну понуду.

Понуђач који је поднео самосталну понуду, не може истовремено да учествује у истој јавној набавци у заједничкој понуди или као подизвођач, нити исти понуђач може учествовати у више заједничких понуда.

Рок важења понуде не може бити краћи од 60 дана од дана отварања понуда. Наручилац

ће одбити понуду ако:

1. понуђач не докаже да испуњава обавезне услове за учешће;
2. је понуђени рок важења понуде краћи од прописаног;
3. понуда садржи друге недостатке због којих није могуће утврдити стварну садржину понуде или није могуће упоредити је са другим понудама.

Наручилац је дужан да по пријему понуде назначи датум и сат њеног пријема. Уколико понуђач поднесе понуду путем поште, мора да обезбеди да иста стигне наручиоцу до дана  **03.07**.**2019.године**, **до 10:30** **часова.**

**Благовременом понудом** сматра се понуда која је примљена од стране наручиоца до дана **03.07**.**2019.** године, до **10:30** **часова.**

**Неблаговременом понудом** сматра се понуда која је примљена по истеку рока и сата одређених у позиву за подношење понуда. Све неблаговремено поднете понуде по окончању поступка отварања понуда биће враћене неотворене понуђачима са назнаком да су поднете неблаговремено.

**Одговарајућом понудом** сматра се понуда која је благовремена**,** за коју је после отварања понуда, а на основу прегледа, утврђено да потпуно испуњава све техничке спецификације.

**Прихватљивом понудом** се сматра понуда која је благовремена, коју наручилац није одбио због битних недостатака, која је одговарајућа, која не ограничава, нити условљава права наручиоца или обавезе понуђача и која не прелази износ процењене вредности јавне набавке;

Понуда и остала документација која се односи на понуду подносе се на српском језику.

Наручилац може у писаном облику од понуђача затражити продужење рока важења понуде, али се у случају прихвата продужења рока понуда не може мењати.

У оквиру понуде понуђач може доставити укупан износ и структуру трошкова припремања понуде, које сноси понуђач и које не може тражити да надокнади од наручиоца, изузев под условима из члана 88. став 3. Закона о јавним набавакама.

У року за подношење понуде понуђач може понуду да измени, допуни или опозове, али само до истека рока за подношења понуде.

Вредности у понуди морају бити исказане у динарима без ПДВ-а.

**Отварање благовремено приспелих понуда је јавно и обавиће се дана** **03.07**.**2019. године, са почетком у** **11:00 часова** **у просторијама Центра за социјални рад „Ужице“, канц. бр. 12.**

Отварању понуда могу присуствовати сва заинтересована лица, а активно могу учествовати само овлашћени представници понуђача који су дужни да Комисији за јавну набавку предају овлашћења за учешће у поступку. Овлашћење треба да буде оверено и потписано од стране овлашћеног лица и да садржи датум и број.

Понуда и остала документација која се односи на понуду подносе се на српском језику.

Понуда са варијантама није дозвољена.

Вредности у понуди морају бити исказане у динарима, без ПДВ-а, са свим припадајућим трошковима по паритету f-co зграда Дома за смештај одраслих и старијих лица „Забучје“ на Забучју, Златиборска бб-Ужице.

Пуномоћје/овлашћење на основу кога ће присутни представник доказати овлашћење за активно учешће у поступку јавног отварања понуда (увид у понуде, давање примедби на поступак отварања, оверавање пристиглих понуда, потписивање и преузимање Записника по завршеном отварању, итд...) мора бити оверено печатом и потписано од стране овлашћеног лица понуђача. Уколико представник понуђача не достави наведено пуномоћје/овлашћење, представник ће бити третиран као општа јавност и неће моћи да активно учествују у поступку отварања. Уколико отварању понуда присуствује законски заступник понуђача, неопходно је да се као такав легитимише путем извода из АПР-а и личног документа (лична карта, пасош, возачка дозвола и др.). Уколико понуђач не достави наведени извод из АПР-а, Комисија ће, пре почетка отварања понуда, извршити проверу податка на сајту Агенције за привредне регистре.

Одлука о додели уговора за набавку добара, донеће се применом критеријума **најнижа понуђена цена.**

Уколико две или више понуда имају исту најнижу понуђену цену, као најповољнија биће изабрана понуда оног понуђача који је понудио дужи период важења понуде.

Уколико ни након примене горе наведеног резервног елемента критеријума није могуће донети одлуку о додели уговора, наручилац ће уговор доделити понуђачу који буде извучен путем жреба. Наручилац ће писмено обавестити све понуђаче који су поднели понуде о датуму када ће се одржати извлачење путем жреба. Жребом ће бити обухваћене само оне понуде које имају једнаку најнижу понуђену цену и исти период важења понуде. Извлачење путем жреба наручилац ће извршити јавно, у присуству понуђача, и то тако што ће називе понуђача исписати на одвојеним папирима, који су исте величине и боје, те ће све те папире ставити у провидну кутију одакле ће извући само један папир. Понуђачу чији назив буде на извученом папиру ће бити додељен уговор. Понуђачима који не присуствују овом поступку, наручилац ће доставити записник извлачења путем жреба.

Одлука о додели уговора биће донета у року од 6 дана од дана јавног отварања. Наведену одлуку наручилац ће објавити на Порталу јавних набавки и на својој интернет страници у року од 3 дана од дана њеног доношења.

Рок за закључење уговора је 8 дана од дана протека рока за подношење захтева за заштиту права.

Комуникација се у поступку јавне набавке и у вези са обављањем послова јавних набавки одвија писаним путем, односно путем поште, електронске поште **(email: domzastare.ue@mts.rs),** Контакт особа**, Инес Терзић, тел: 031/310-0064**